Artigo 86. ***Colaboración no ámbito da prestación de servicios sociais a través da Axencia Galega de Servicios Sociais***

Un. Nos termos previstos na disposición adicional décimo primeira da Lei 14/2013, de 26 de decembro, de Racionalización do Sector Público Autonómico, e no marco da disolución e liquidación do Consorcio Galego de Servicios de Igualdade e de Benestar, a administración pública autonómica fomentará a colaboración e cooperación sostible cos municipios para a prestación de servicios sociais a través da sinatura dos convenios de colaboración entre o Consorcio, a Axencia e os municipios, previstos pola normativa vixente.

Dous. A estes efectos, os concellos que opten por formalizar os convenios de colaboración coa Axencia e o Consorcio para a xestión dos centros que ata ese momento foran xestionados polo Consorcio, en calquera momento anterior á extinción do Consorcio e simultáneo inicio da eficacia de ditos convenios, poderán acollerse a unha liquidación das cantidades pendentes de pagamento por parte dos concellos ao Consorcio en virtude dos convenios de xestión asinados previamente co Consorcio, nos termos previstos no presente apartado.

Os concellos que opten por acollerse á liquidación prevista no párrafo anterior quedarán obrigados a efectuar o pagamento dunha contía equivalente á metade das contías pendentes de pagamento en virtude dos convenios de xestión asinados no seu momento co Consorcio. Co pagamento da antedita contía, nos termos e condicións que se acorden, daranse por cumpridas as obrigas pendentes.

Aos efectos da liquidación aludida, entenderanse por “gastos de mantemento”, “gastos de funcionamento”, “gastos de xestión integral”, ou concepto equivalente empregado no convenio para determinar os gastos suxeitos a cofinanciamento das partes, os gastos incurridos nos conceptos de gasto corrente (capítulos I a IV) de cada unidade.

Tres. No caso de que os municipios se encontrasen ao corrente nos pagamentos ao Consorcio, no convenio coa Axencia para a xestión dos centros se recollerá unha deducción na contribución financeira á Axencia en contía equivalente á contía obtida de aplicar o criterio establecido no apartado 2 da presente disposición, e durante o prazo que as partes negocien atendendo ás contías aboadas. O mesmo procedemento se seguirá cos municipios que satisfixeran parcialmente as súas débedas co Consorcio, con respecto á contía da débeda parcialmente aboada.